  Виталий Пронин Коми шаерысь Ыб черкогуртын интыяськем Фин-угор этнокультурая паркын алигес «Ыбица» мультифестиваль радъяськиз, ивортэмын парклэн сайтаз.Ужрадэ фин-угор улосъёсысь но кунъёсысь 11 делегациос вуылӥзы. Тужгес бадӟымез — Удмуртиысь: «Брангурт песянайёс» вань люкаськемъёсыз шулдыртӥзы, капчи мылкыдзэс кузьмазы. Туала гуръёсты быдэстӥз Silent Woo Goore. Кырӟасьёс сяна, Комие ветлӥзы Эгра ёросысь пӧраськисьёс, соос фестивале вуэмъёсыз куноязы «перепечами, куарнянем, чырсом, мусэн кубистаен и сюкасем», иворто радъясьёс. 2 нуналлы парк сиёнъёсын, киужъёсын бадӟым адӟытонлы пӧрмылӥз.Шулдыръяськонэз инбамысен снимать кариз лобась аппарат-беспилотник.Туспуктэмез: vk.com/ethnopark Теги: SilentWooGoore Брангуртысьпесянайёс Коми фестиваль Фин-угордунне Ыбэтнопарк  